
‏ב' חשון תש"פ

שלום רב,                       


הנדון: בקשה לקבלת מידע מכוח חוק חופש המידע, תשנ"ח 1998 – 
כלים חד פעמיים – משרד הכלכלה והתעשייה
סימוכין: פנייתכם מיום 24.10.19
ראשית, תודה על פנייתך בנושא שבנדון.
במסגרת פנייתך לקבלת מידע לפי חוק חופש המידע, תשנ"ח-1998, ביקשת לקבל מענה על השאלות הבאות:
1. מהו סך התשלום אותו שילם משרד הכלכלה והתעשייה על כלים חד פעמיים בכל אחת מהשנים 2017, 2018 ו - 2019?
2. לאילו מטרות נקנו הכלים?
3. לשימוש של איזו כמות אנשים נקנו הכלים?
בהתאם לבקשה זו, נעשתה פנייה ליחידה המקצועית הרלוונטית לפנייתך, קרי אגף רכש, נכסים ולוגיסטיקה (הלן: "היחידה המקצועית").
בהתאם למידע שנמסר על ידה, להלן נותני רכישת כלים חד פעמי של המשרד בהתאם לבקשת המידע:
	שנה
	2017
	2018
	2019

	סך ההוצאה בש"ח
	24,463
	28,130
	30,420

	מטרת רכישת הכלים
	כוסות שתיה חמה וקרה + כפיות לעובדי המשרד

	כמות העובדים
	444
	587
	760

	הערות
	כמות העובדים מתייחסת לעובדי המטה בירושלים  
	כמות עובדי משרד הכלכלה בפריסה ארצית ללא מיקור חוץ
	כמות עובדי משרד הכלכלה  בפריסה ארצית+ מיקור חוץ של המשרד


הערות:
1. העלייה בצריכה השנתית נובעת מגידול במספר העובדים / המשתמשים בכלים החד פעמיים.  
2. למרות פיצול המשרד לכלכלה ותעשייה וזרוע העבודה,  משרדנו עדיין מספק כלים חד פעמיים לחלק מעובדי זרוע העבודה הנמצאים בדיורינו (תוספת של כ- 100 עובדים בפריסה ארצית, בנוסף ל- 760 עובדי משרדנו).
עוד יובהר, כהסבר נלווה למענה זה ולהערות שלעיל, כי המשרד מספק כלים חד פעמיים  לעובדיו, לציבור המגיע למשרדנו לקבלת שירותים וכן לאורחי המשרד המגיעים לדיורי המשרד בפריסה ארצית,  לרבות משלחות מחו"ל ועובדים המגיעים לפעילות הדרכה וקורסים במטה המשרד בירושלים.
בנוסף יצוין כי עובדי המשרד מקבלים במשורה, פעם בחודשיים, הקצאת כוסות חד פעמיות באמצעות נציגים יחידתיים לטובת ביצוע המשימות שלעיל.
בשנים האחרונות אף סיפקנו לעובדי המשרד כוסות זכוכית והתקנו מתקני פרש קאפ לשטיפת כוסות, על מנת לעודד שתיה בכלים רב פעמיים.
בכוונת המשרד להמשיך ולצמצם את השימוש בכלים חד פעמיים.
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

בברכה
יוסי זולפן,

  הממונה על חוק חופש המידע
   משרד הכלכלה והתעשייה


העתק: עו"ד אמל כולאב, הלשכה המשפטית
משרד הכלכלה והתעשייה
בניין ג'נרי, רחוב בנק ישראל 5, קריית הממשלה, ת"ד 3166, ירושלים 9103101

